Kombinácia doplnov stravy
Dobrý deň, chcela by som sa informovať ohľadom kombinácie výživových doplnkov a ich možnej dennej konzumácii: vitamín D; Omega 3; probiotiká; magnezium; selén; biotín; ostropestrec; a produkt FeminaNatur (extract z cordyceps sinensis, vilcacory, alchemilky, vitamín E, thiamín (B1), pyridoxín (B6).
Dobrý deň
Ďakujeme za Vašu otázku
Súčasné užívanie uvedených vitamínov a minerálov sa zdá byť bezpečné. Keďže pri výživových doplnkoch nie sú vykonávané interakčné skúšky, prípadne interakcie medzi nimi nemuseli byť pozorované.
Produkt FeminaNatur sa nenachádza v databáze farmaceutických produktov v Slovenskej republike, preto sa nemôžem vyjadriť k účinkom a bezpečnosti tohto voľnopredajného komerčného produktu. Užívanie jednotlivých uvedených látok a vitamínov, ktoré sa v produkte nachádzajú sa však zdá byť bezpečné spolu s produktami, ktoré obsahujú vitamín D, Omega 3, probiotiká, magnezium, selén, biotín a ostropestrec.
Prajem pekný zvyšok dňa
S pozdravom, PharmDr. Lucia Kubáňová